Tallinnas Lasnamäel Kotka bussipeatuse juures asuv Alexela kütusetankla oli neljapäeva õhtul mõnda aega päästjate poolt ümber piiratud, kuna oli tekkinud pommikahtlus. Läheduses suleti Laagna tee osaliselt liiklusele.

Põhja päästekeskuse pressiesindaja ütles Postimehele, et Laagna tee ja Smuuli tee ristmiku lähedal asuvast Alexela tanklast leiti kahtlane spordikott.

Kohale saabunud demineerijad tegid kindlaks, et kotis on riided ning mingit ohtu ei ole.

Seejärel avati tänav taas liiklusele.